Međunarodna hidrografska organizacija
Međunarodna hidrografska organizacija (IHO) je međuvladina organizacija za hidrografiju. Glavna uloga IHO-a je da osigura da se svjetska mora, okeani i nacionalne vode pravilno istraže i ucrtaju. To se ostvaruje putem postavljanja međunarodnih standarda, koordinacijom napora nacionalnih hidrografskih zavoda kao i kroz vlastiti program izgradnje kapaciteta. IHO ima status posmatrača pri Ujedinjenim narodima i smatra se mjerodavnom za hidrografska istraživanja odnosno pomorsko mapiranje. Sjedište organizacije se nalazi u Monaku a službeni jezici su: engleski i francuski jezik. Broji ukupno 82 članice.